a)

začlenila do spoločnej pozície týchto 35 úplných, čiastočných alebo zásadných zmien a doplnení: Odôvodnenia: Zmena a doplnenie 1 [odôvodnenie 1 (nové)] a zmena a doplnenie 10 (odôvodnenie 19): sú čiastočne prevzaté do odôvodnenia 10 poslednej vety, pričom sa zameriavajú na nutričné profily a podmienky ich používania. Toto odôvodnenie sa osobitne vzťahuje na pestrosť stravovacích návykov a tradícií a na skutočnosť, že jednotlivé výrobky môžu zohrávať významnú úlohu v kontexte celkovej výživy. Zmena a doplnenie 2 [odôvodnenie 3a (nové)]: je čiastočne prijaté v odôvodnení 4, kde sa objasňuje, že nariadenie by sa nemalo uplatňovať na tvrdenia, ktoré sa uskutočňujú pri komunikácii, ktorá nemá komerčný charakter, ako sú napríklad stravovacie usmernenia alebo rady, ktoré vydávajú verejné zdravotnícke orgány alebo inštitúcie, ani na oznámenia a informácie, ktoré nemajú komerčný charakter v tlači a vo vedeckých publikáciách. Zmena a doplnenie 4 (odôvodnenie 7): je prijaté zásadne a čiastočne v odôvodnení 11. Stanovuje sa predovšetkým, že Komisia bude pri vypracúvaní nutričných profilov a súvisiacich opatrení, ktoré sa majú uplatňovať, zohľadňovať rady Európskeho úradu pre bezpečnosť potravín. Zmena a doplnenie 6 (odôvodnenie 13) a zmena a doplnenie 7 (odôvodnenie 15): sa mierne preformulovali a vložili do odôvodnenia 20, prípadne 23. Zmena a doplnenie 8 (odôvodnenie 16): spoločná pozícia začleňuje časť tejto zmeny a doplnenia v zásade do odôvodnenia 24 a článku 13. V praxi sa usudzuje, že kým zmienka o miere alebo objeme úbytku na hmotnosti by sa mala zakázať, ako sa predpokladalo v pôvodnom návrhu, tvrdenia zmieňujúce sa o chudnutí, kontrole hmotnosti alebo znížení dostupnej energie zo stravy by sa mali robiť, ak sú založené na všeobecne uznávaných vedeckých údajoch a ak im priemerný spotrebiteľ dobre rozumie. Zmena a doplnenie 9 (odôvodnenie 17): je prijateľné čiastočne a začlenilo sa do odôvodnenia 25. Zmena a doplnenie 12 (odôvodnenie 22): sa mierne preformulované vkladá do odôvodnenia 30. Zmena a doplnenie 14 (odôvodnenie 26): je prijateľné vo svojej prvej časti a vložené do odôvodnenia 33. Články Zmena a doplnenie 16 (článok 1 ods. 2): čiastočne prevzaté do článku 1 ods. 2, i keď Rada nemôže podporovať navrhovanú výnimku z rozsahu pôsobnosti tohto nariadenia pre výrobky predávané vo veľkom a ovocie a zeleninu. Zmena a doplnenie 17 [článok 1 ods. 3a (nový)]: čiastočne prevzaté do článku 1 ods. 4. Zmena a doplnenie 20 a 21 (článok 2 ods. 1): úplne prevzaté do článku 2. Zmena a doplnenie 26 a 27 [článok 3 ods. 2 písm. a) a c)]: úplne prevzaté do článku 3. Zmena a doplnenie 28 [článok 3 ods. 2 písm. da) (nový)]: prvá časť sa odráža v článku 3 druhej zarážke písm. c), druhá časť je v zásade zahrnutá v nasledujúcom písm. d). Zmena a doplnenie 30 [(článok 5 ods. 1 písm. a)]: prvá časť je teraz začlenená do článku 5 ods. 1 písm. a). Zmena a doplnenie 31, 32 a 33 (článok 5 ods. 1 písm. b), c) a d)]: úplne prevzaté, ako sa navrhovalo. Zmena a doplnenie 36 (článok 7): prvá časť tejto zmeny a doplnenia sa včlenila do odôvodnenia 10. Odkaz na potravinové doplnky a smernicu 2002/46/ES (ktorá okrem iného vyžaduje, aby sa množstvá živín alebo iných látok uvádzali na dávku výrobku, ako sa odporúča pre dennú spotrebu na označení), sa nachádza v článku 7 ods. 3. Zmena a doplnenie 41 a 91 (článok 11 nadpis): sú začlenené úplne podľa návrhu. Zmena a doplnenie 42 (článok 11 ods. 1): táto zmena a doplnenie sa čiastočne a v zásade prevzala do spoločnej pozície. V praxi sa niektoré zdravotné tvrdenia, pre ktoré sa pôvodne podľa článku 3 navrhovali obmedzenia [najmä v odseku 1 písm. a), b), časti písm. c) a časti písm. d) pôvodného návrhu], vyňali z tohto článku a teraz sa uvádzajú buď v článku 10 ods. 3 (kde sa môžu používať za osobitných podmienok), v článku 11 (kde sa môžu uplatňovať vnútroštátne predpisy, ak neexistujú príslušné pravidlá Spoločenstva) alebo v článku 13 ods. 1písm. b) a c), kde sa môžu začleniť do zoznamu zdravotných tvrdení, ak sú založené na všeobecne uznávaných vedeckých údajoch a ak im priemerný spotrebiteľ dobre rozumie. Zmena a doplnenie 43 a 93 (článok 11 ods. 2): tieto zmeny a doplnenia sa prijali zásadne a nachádzajú sa v článku 10 ods. 4. Zmena a doplnenie 44 (článok 12 ods. 1): čiastočne prevzaté, pokiaľ ide o vypustenie pojmu „normálny“ v článku 13 ods. 1 a so zreteľom na potrebu riadne odôvodniť tvrdenie v článku 13 ods. 2, kde sa teraz uvádza potreba odvolávať sa na príslušné vedecké odôvodnenia. Zmena a doplnenie 45 (článok 12 ods. 2 prvý pododsek): prevzaté čiastočne a v zásade do článku 13 ods. 5, čím je možné začleniť zdravotné tvrdenia do schváleného zoznamu po žiadosti o schválenie zo strany zúčastnených strán. Zmena a doplnenie 50 [článok 14 ods. 2 písm. b)]: úplne začlenené do článku 15 ods. 3 písm. b). Zmena a doplnenie 51 [článok 14 ods. 2 písm. e)]: prijaté čiastočne, najmä pokiaľ ide o vypustenie povinnosti poskytovať navrhnuté znenie vo všetkých jazykoch Spoločenstva. Pokiaľ ide o názorné opatrenia pre MSP, vyzdvihuje sa, že s vykonávacími predpismi na uplatňovanie článku 15 vrátane predpisov o príprave a predkladaní žiadosti sa počíta v odseku 4 tohto článku. Navyše sa v článku 15 ods. 5 predpokladá, že orgán vydá pred dátumom uplatňovania nariadenia podrobné usmernenia na pomoc žiadateľom. Zmena a doplnenie 57 (článok 15 ods. 1): čiastočne prevzaté pokiaľ ide o lehotu, počas ktorej predkladá stanovisko orgán, ktorá sa predlžuje na šesť mesiacov. Zmena a doplnenie 61 [článok 15 ods. 4 písm. c)]: prijaté v zásade – odkaz na všetky jazyky Spoločenstva sa vypustil, ako sa plánovalo v tejto zmene a doplnení. Zmena a doplnenie 62 [článok 15 ods. 4a (nový)]: prijaté čiastočne a v zásade. Článok 16 ods. 6 spoločnej pozície osobitne predpokladá, že žiadateľ môže predložiť Komisii pripomienky k stanovisku orgánu do 30 dní od jeho uverejnenia. Článok 17 ods. 1 predpokladá, že Komisia bude v návrhu svojho rozhodnutia zohľadňovať stanovisko orgánu a iné legitímne faktory relevantné pre túto záležitosť. Zmena a doplnenie 72 (článok 26): týkajúca sa prechodných opatreniach pre výrobky, ktoré sú už na trhu, a zdravotné tvrdenia, ktoré sa už používajú, bola vo veľkej miere prevzatá v zásade. Nový článok 27 sa teraz úplne venuje uplatňovaným prechodným opatreniam vrátane prípadu potravín už umiestnených na trh, výrobkov označených ochrannými známkami alebo obchodnými značkami, ktoré existovali pred 1. januárom 2005, a existujúcim výživovým a zdravotným tvrdeniam.